Ford GT

Πωλήσεις και αγορές

Η παραγωγή του ξεκίνησε το 2004, με τους πρώτες παραδόσεις να λαμβάνουν χώρα τον Αύγουστο του ίδιου έτους για την σεζόν του 2005 και ειδικότερα η πρώτη παράδοση έγινε στις 4 Αυγούστου 2004. Την κατασκευή του μοντέλου ανέλαβε η MayFlower Vehicle Systems από το Οχάιο, ενώ την βαφή και το φινίρισμα η Saleen Automotive. Επίσης, ο κινητήρας του αρχικού GT κατασκευάστηκε από παράρτημα της Ford στο Μίτσιγκαν. 
Κατά την εισαγωγή του, εκτιμήθηκε πως ο συνολικός αριθμός μοντέλων που θα κατασκευάζονταν θα έφτανε τις 4.500 αντίτυπα, εκ των οποίων τα 100 ήταν προορισμένα για την ευρωπαϊκή αγορά (όπου και λανσαρίστηκε στα τέλη του 2005), ενώ 200 μοντέλα πωλήθηκαν στον Καναδά. Το 2004 κατασκευάστηκαν 550 αντίτυπα, το 2005 παρήχθησαν 1.900 αντίτυπα και πάνω από 1.600 το επόμενο έτος. Ο συνολικός αριθμός έφτανε τα 4.038 αντίτυπα έως και τη λήξη της παραγωγής του, τον Σεπτέμβριο του 2006. Τα υπόλοιπα εξαρτήματα που είχαν μείνει, δόθηκαν ως ανταλλακτικά. 
Η αρχική τιμή του οχήματος ήταν 139.995 δολάρια και από την 1η Ιουλίου 2005 ανέβηκε άλλα 10.000 δολάρια, φτάνοντας την τελική τιμή των 149.995 δολαρίων. Ως έξτρα εξοπλισμό, η Ford προσέφερε ένα ηχοσύστημα McIntosh και άλλα αξεσουάρ επίσης.

Κινητήρας

Στο πίσω μέρος του οχήματος υπάρχει ο βενζινοκινητήρας 5.4 λίτρων V8 των 550 ίππων στις 6.500 στροφές / λεπτό, που αποτελεί μέρος της γκάμας Modular, μια σειρά που χρησιμοποιεί η Ford και η Lincoln (παλαιότερα και η Mercury, έως την κατάργησή της το 2011) μέχρι και σήμερα. Ένα από τα σπουδαιότερα χαρακτηριστικά του, είναι η ενσωμάτωση των 32 βαλβίδων συνοδευόμενες με ειδικό εκκεντροφόρο άξονα (DOHC) για καλύτερη πλήρωση οξυγόνου στον χώρο καύσης. Επιπλέον, ως πρόσθετη ιδιαιτερότητα στον κινητήρα είναι και η εγκατάσταση υπερσυμπιεστή. Επίσης, όλα τα εξαρτήματα για μείωση βάρους είναι κατασκευασμένα από αλουμίνιο όπως και όλος ο κορμός του κινητήρα.
Η μετάδοση της μηχανικής κίνησης προς τους κινητήριους τροχούς γίνεται μέσω ενός 6-τάχυτου χειροκίνητου κιβωτίου.

Σαλόνι

Ο εσωτερικός χώρος είχε σχεδιαστεί με σκοπό να προσελκύει ακόμη περισσότερο τον ενδιαφερόμενο, καθώς διαθέτει σαλόνι με έντονα ρετρό αισθητική και με αντισυμβατικές σχεδιαστικές πινελιές. Τα επιπλέον εσωτερικά εξαρτήματα είναι κατασκευασμένα από ειδικό πλαστικό (σουπερπλάστικ), αλουμίνιο και μαγνήσιο, ενώ υπάρχουν σημεία έπειτα από χρήση εφέ (καρμπόν). Επίσης, φέρει ντεπόζιτο ολοκληρωμένης φύσεως, καθώς και δισκόφρενα της Brembo, τα οποία αν αφαιρεθούν γίνεται άμεσα αντιληπτή η ορατότητα προς τον κινητήρα.

Εμφανίσεις

Το Ford GT έκανε την εμφάνιση του στις παλέτες μοντέλων που υπήρχαν στα βιντεοπαιχνίδια Gran Turismo 4 και Need for Speed: ProStreet, καθώς και στις φιγούρες των Transformers: Alternators.

Παραγωγή

Ο τρόπος παραγωγής είναι διαφορετικός σε σχέση με την προηγούμενη γενιά. Από τον Δεκέμβριο του 2016 έως και τον Οκτώβριο του 2020 ο κατασκευαστής θα παράγει 250 μοντέλα ανά έτος, με τελικό στόχο την συνολική παραγωγή 1.000 οχημάτων.

Τεχνικά χαρακτηριστικά

Το νεότερο μοντέλο περιλαμβάνει έναν κινητήρα 3.5 λίτρων V6 με διπλό σύστημα πλήρωσης (twin-turbo). Οι εργοστασιακές εκτιμήσεις δείχνουν απόδοση 647 ίππων, επιτάχυνση 0 - 60 mph (97 km/h) σε 2,8 δευτερόλεπτα, 0 - 100 mph (161 km/h) σε 6 δευτερόλεπτα και μέγιστη ταχύτητα 216 mph ή 348 km/h, καθιστώντας το σημερινό GT το ταχύτερο αυτοκίνητο που έχει κατασκευάσει ποτέ η Ford.
Συνδυάζεται με 7-τάχυτο αυτόματο κιβώτιο PowerShift διπλού συμπλέκτη, δηλαδή με συμπλέκτη δυο δίσκων (πλατό).

1η γενιά

Το Ford GT έχει σαν όνομα μια παρουσία στις μηχανοκίνητες διοργανώσεις και κυρίως επί Ευρωπαϊκού εδάφους. Η πρώτη παγκόσμια παρουσίαση έγινε το 2006 στην Ιαπωνία, ενώ το 2009 εισήλθε στο FIA GT Championship (Gran Turismo Championship)  στην Μεγάλη Βρετανία και στο FIA GT World Championship. Το 2010 συμμετείχαν δυο οδηγοί με τα αντίστοιχα αυτοκίνητα στον ιστορικό αγώνα των 24 ωρών στην πίστα Λε Μανς, αν και εγκατέλειψαν. 
Γενικότερα, η πρώτη γενιά συνοδεύτηκε από δυο οχήματα που έπρεπε να πληρούν τις προϋποθέσεις και αυτά είναι το Ford GT1 και το Ford GT3. Η έκδοση GT3 έχει χαμηλότερη απόδοση από την GT1 (500 ίπποι και 600 ίπποι αντίστοιχα).

2η γενιά

Η επίσημη ανακοίνωση ότι το Ford GT δεύτερης γενιάς θα αγωνιστεί, έγινε το 2015. Ταυτόχρονα, στην ανακοίνωση αυτή, η Ford συμπλήρωσε ότι η αγωνιστική έκδοση του μοντέλου θα έκανε την εμφάνισή της στον 24ωρο αγώνα του Λε Μαν το 2016, όπως και έγινε, τερματίζοντας μάλιστα και στις τρείς πρώτες θέσεις. Επιπλέον, αγωνίστηκε και στον 24ωρο αγώνα της Ντειτόνα, όπου τερμάτισαν στην 5η και στην 13η θέση. Εξίσου σημαντική ήταν και η εμφάνιση του αγωνιστικού Ford GT δεύτερης γενιάς στους 6-ωρους αγώνες της Σαγκάης, καθώς και της «Fuji» στην Ιαπωνία.